16.1.2023
SK
Úradný vestník Európskej únie
L 14/303
V doplnku 3 k tejto prílohe je uvedený zoznam systémov alebo komponentov, ktoré má monitorovať systém OBD, a sú opísané typy monitorovania pre každý z týchto komponentov alebo systémov (t. j. monitorovanie prahových hodnôt emisií, monitorovanie výkonnosti, monitorovanie celkového funkčného zlyhania alebo monitorovanie komponentov).
Výrobca sa môže rozhodnúť, že bude monitorovať ďalšie systémy a komponenty.
4.2.1.
Výber techniky monitorovania Schvaľovacie úrady môžu výrobcovi povoliť použitie ďalšieho typu monitorovacej techniky, ako je uvedená v doplnku 3 a v prípade dvojpalivových motorov alebo vozidiel v oddiele 7 prílohy 15.
Výrobca preukáže, že zvolený typ monitorovania je spoľahlivý, rýchly a účinný (t. j. pomocou technických posudkov, výsledkov skúšok, predošlých schválení atď.).
V prípade, že systém a/alebo komponent nie je uvedený v doplnku 3 alebo v prípade dvojpalivových motorov alebo vozidiel v oddiele 7 prílohy 15, výrobca predloží schvaľovaciemu úradu na schválenie koncepciu monitorovania.
Schvaľovací úrad schváli zvolený typ monitorovania a monitorovaciu techniku (t. j. monitorovanie prahových hodnôt emisií, monitorovanie výkonnosti, monitorovanie celkového funkčného zlyhania alebo monitorovanie komponentov), ak výrobca s odkazom na metódy podrobne uvedené v doplnku 3 alebo v prípade dvojpalivových motorov alebo vozidiel v oddiele 7 prílohy 15 preukázal, že zvolený typ je spoľahlivý, rýchly a účinný (t. j. pomocou technických posudkov, výsledkov skúšok, predošlých schválení atď.).
4.2.1.1.
Korelácia so skutočnými emisiami V prípade monitorovania prahových hodnôt emisií sa vyžaduje korelácia so špecifickými emisiami skúšobnému cyklu.
Táto korelácia sa zvyčajne preukazuje na skúšanom motore v laboratórnych podmienkach.
Vo všetkých ostatných prípadoch monitorovania (t. j. monitorovanie výkonnosti, monitorovanie celkového funkčného zlyhania alebo monitorovanie komponentov) nie je korelácia so skutočnými emisiami potrebná.
Schvaľovací úrad však môže požiadať o skúšobné údaje na overenie zatriedenia vplyvov poruchy, ako je opísané v bode 6.2 tejto prílohy.
Príklady: Elektrická porucha si nevyžaduje koreláciu, pretože ide o poruchu s hodnotami áno/nie.
Porucha DPF monitorovaná cez rozdiel tlaku si nemusí vyžadovať koreláciu, pretože predpokladá poruchu.
Ak výrobca preukáže podľa požiadaviek tejto prílohy na preukazovanie, že emisie by nepresiahli prahové limity OBD pri celkovej poruche alebo odstránení komponentu alebo systému, monitorovanie výkonnosti tohto komponentu alebo systému sa uzná.
Keď sa na monitorovanie emisií špecifickej znečisťujúcej látky použije snímač vo výfukovej trubici, všetky ostatné monitorovacie zariadenia môžu byť vyňaté z ďalšej korelácie so skutočnými emisiami danej znečisťujúcej látky.
Napriek tomu takáto výnimka nevylučuje potrebu zahrnúť tieto monitorovacie zariadenia (používajúce iné monitorovacie techniky) do systému OBD, pretože monitorovacie zariadenia sú naďalej potrebné na účely určenia druhu poruchy.
Porucha sa vždy zatriedi podľa bodu 4.5 z hľadiska jej vplyvu na emisie bez ohľadu na typ monitorovania použitého na detekciu poruchy.
4.2.2.
Monitorovanie komponentov (vstupné/výstupné komponenty/systémy) V prípade vstupných komponentov, ktoré patria do systému motora, systém OBD musí minimálne zistiť zlyhania elektrického obvodu a ak je to možné poruchy racionality.
Diagnostikou poruchy racionality sa potom overí, či výstup zo snímača nie je ani je príliš vysoký ani nízky (t. j. ide o „dvojstrannú“ diagnostiku).